**Oznámenie o aktualizácii č. 1 výzvy č. 58/PRV/2022**

Pôdohospodárska platobná agentúra oznamuje, že aktualizovala Výzvu č. 58/PRV/2022 pre opatrenie 8 – Investície do rozvoja lesných oblastí a zlepšenia životaschopnosti lesov, podopatrenie 8.5 – Podpora na investície do zlepšenia odolnosti a environmentálnej hodnoty lesných ekosystémov Programu rozvoja vidieka SR 2014 – 2022, činnosť: Umelá obnova a výchova ochranných lesov a lesov osobitného určenia, najmä podsadbou lesných porastov.

Aktualizovaná výzva je zverejnená na webovom sídle PPA: [PPA](https://www.apa.sk/) / [Projektové podpory](https://www.apa.sk/projektove-podpory-123)  / [Implementácia programov](https://www.apa.sk/projektove-podpory)  / [PRV 2014-2020](https://www.apa.sk/prv-2014-2020)  / [Výzvy](https://www.apa.sk/prv-2014-2020-vyzvy)  / [Opatrenie 8](https://www.apa.sk/opatrenie-8)  / [Podopatrenie 8.5](https://www.apa.sk/podopatrenie-8-5)  / [58/PRV/2022](https://www.apa.sk/58-prv-2022)

**Aktualizáciou výzvy sa:**

1. predĺžil sa termín uzatvorenia výzvy na 30.11.2022;
2. vo výzve na strane 18, kapitola 2.7.2 Výberové kritériá, bod 2.7.2.7 a vo formulári ŽoNFP, výberové kritérium č. 7 sa doplnil text „V prípade ak obhospodarovateľ lesa nemá schválený PSoL z dôvodu neukončeného konania o schválení PSoL, predkladá obhospodarovateľ lesa stanovisko orgánu štátnej správy (príslušný okresný úrad - pozemkový a lesný odbor) o odsúhlasení hospodárskych opatrení v období skončenia PSoL do schválenia návrhu PSoL (§ 41 ods. 15, resp. § 59 písm. i) zákona č. 326/2005 Z. z.)“
3. vo výzve na strane 18, kapitola 2.7.2 Výberové kritériá, bod 2.7.2.4 sa doplnil text „Prípadne stanovisko orgánu štátnej správy (príslušný okresný úrad - pozemkový a lesný odbor) o odsúhlasení hospodárskych opatrení v období skončenia PSoL do schválenia návrhu PSoL.“
4. vo výzve na strane 8, kapitola 2.5.1.4 Špecifikácia výkonov oprávnených činností (podmienky oprávnenosti výdavkov), bod 7 sa upravil text na nasledovné znenie „Oplocovanie obnovovaných plôch drevenými ohradami alebo oceľovým pletivom umiestneným na drevených koloch s výškou najmenej 2 m, a s výmerou spravidla do 0,5, najviac do 1,5 ha. Minimálna výška je určená v súlade s odporúčaniami odbornej publikácie *Ochrana lesa proti škodám zverou (Slavomír Finďo, Rudolf Petráš, Národné lesnícke centrum, 2011)*.  Oplocovanie zahŕňa aj materiálové náklady. Oplocovanie sa musí vzťahovať na plochu, na ktorej sa bude vykonávať obnova lesa (v rovnakej ŽoNFP prípadne viacerých ŽoNFP predložených v rámci tejto výzvy). Na tej istej ploche sa neuznajú súbežne náklady na oplocovanie a náklady na individuálnu ochranu proti zveri repelentom.“
5. vo výzve na strane 9, kapitola 2.5.2 Stanovenie výšky jednotlivých položiek oprávnených výdavkov, bod 1., písm. b) sa nasledovné znenie „aspoň niektoré činnosti projektu sú zabezpečené interne (napr. vlastnými zamestnancami, alebo využitím vlastného materiálu): uplatnia sa vyššie uvedené sadzby na jednotku (ha alebo km) vykonaných pestovných činností. Na činnosti, ktoré sú zabezpečené externe, sa síce vzťahuje zákon o VO, však žiadateľ nepredkladá na PPA súvisiacu dokumentáciu k verejnému obstarávaniu. Žiadateľ do formuláru ŽoNFP uvedie výšku oprávnených výdavkov vypočítanú podľa počtu ha alebo počtu km, na ktorých sa pestovné činnosti vykonajú a súvisiacich sadzieb. Výška žiadaného NFP vo formulári ŽoNFP je rovná výške oprávnených výdavkov.
6. vo výzve na strane 14, kapitola 2.7.1 Všeobecné podmienky poskytnutia príspevku, bod 2.7.1.7 doplnil text „Povinnosť predkladania dokumentácie z verejného obstarávania sa vzťahuje len na prípad podľa kapitoly 2.5.2 ods. 1 písm. a).“
7. v prílohe č. 1 výzvy Formulár ŽoNFP, časť C Prílohy k ŽoNFP, body 17 až 20 sa vypúšťa text „alebo čiastočne“
8. v prílohe č. 1 výzvy Formulár ŽoNFP, časť C Prílohy k ŽoNFP sa v bode 5 písm. a) doplnil text „resp. § 59 písm. i)“
9. v prílohe č. 1 k ŽoNFP sa opravili vzorce v bunkách V3, V4 a V5 na hárku „Oprávnené výdavky obnova“, ktoré nezahŕňali do súčtu výdavky na prečistky (čistky a prerezávky) v ochranných lesoch a lesoch osobitného určenia

Zdôvodnenie aktualizácie:

* odstránenie formálnych nedostatkov vo výzve a prílohách ŽoNFP
* doplnenie informácií a objasnení pre žiadateľov v rámci niektorých častí výzvy a jej príloh
* zmena termínu uzavretia výzvy na základe rozhodnutia riadiaceho orgánu v súvislosti s požiadavkou štátneho podniku LESY SR